**ใบงาน การแต่งกายและภาษากับการท่องเที่ยว + ศาสนากับการท่องเที่ยว**

1.จงอภิปรายว่าภาษาและการแต่งกายนั้นส่งผลต่อความเป็นชาติอย่างไร

* พร้อมทั้งยกตัวอย่างภาษา 1 ภาษาที่ได้รับอิทธิพลจากภาษาอื่นโดยอภิปรายว่าได้รับอิทธิพลจากภาษาอะไร การเดินทางเข้ามาของภาษามาได้อย่างไร และยกตัวอย่างคำที่ได้รับอิทธิพลจากภาษาอื่นมา 3 คำพร้อมความหมาย (เช่น ภาษาไทยได้รับอิทธิพลจากภาษาจีน เช่น คำว่า “ซีอิ๊ว หมายถึง ซอสถั่วเหลือง เป็นต้น)
* และยกตัวอย่างการแต่งกาย 1 รูปแบบที่รับวัฒนธรรมจากชาติอื่น โดยอภิปรายว่ารับอิทธิพลมาจากชาติอะไร มีรูปแบบการแต่งกายอย่างไร (เช่น การนุ่งโจงกระเบน ไทยรับจากอาณาจักรขอม โดยอาณาจักรขอมรับผ่านอินเดีย โดยสามารถพบเห็นได้จากเทวรูปอินเดียและขอม โดยมีวิธีการนุ่งคือ ม้วนชายผ้าเหน็บไว้บริเวณด้านหลังของร่างกาย)

**ตอบ** **ภาษาเขมร** ภาษาเขมรเป็นภาษาคำโดด จัดอยู่ในตระกูลมอญ-เขมร คำดั้งเดิมส่วนใหญ่เป็นคำพยางค์เดียวและเป็นคำโดด ถือเอาการเรียงคำเข้าประโยคเป็นสำคัญเช่นเดียวกับภาษาไทย แต่มีลักษณะบางอย่างต่างไปจากภาษาไทย ไทยกับเขมรมีความสัมพันธ์กันมาเป็นเวลาอันยาวนาน จึงทำให้มีการหยิบยืมถ้อยคำภาษาของกันและกัน ใช้ในบรรดาคนไทยเชื้อสายเขมรทางจังหวัดต่าง ๆ บางจังหวัดทางภาคตะวันออกเฉียงเหนือและภาคตะวันออกของประเทศไทย คำเขมรเข้าสู่ภาษาไทยโดยทางการเมือง ทางวัฒนธรรมและทางภูมิศาสตร์ เรายืมคำเขมรมาใช้โดยการทับศัพท์ ทับศัพท์เสียงเปลี่ยนไป และเปลี่ยนเสียงเปลี่ยนความหมาย

ยกตัวอย่างคำที่มาจากภาษาเขมร

1. เผชิญ หมายถึง ประเชิญ, ชนกัน, ปะทะกัน, ต่อกัน
2. ขจี  หมายถึง งามสดใส
3. ตะพัง หมายถึง แอ่ง, บ่อ, หนอง

**การแต่งกาย ชาวเชียงแสน** ได้รับอิทธิพลทางศิลปจากอินเดียสมัยราชวงศ์ ปาละ ผ่านทางมาทางประเทศพม่า มีหลังฐานกล่าวถึงผ้าหลายชนิดที่ทอขึ้นเช่นผ้าสีจันทร์ขาว ผ้าสีจันทร์แดง ผ้าสีดอกจำปา แสดงว่ามีการย้อมสีจากธรรมชาติ

**ลักษณะการแต่งกายของผู้หญิง**

ผม : ผมทรงสูง เกล้าผมไว้ตรงกลาง

เครื่องประดับ : สวมเครื่องประดับศีรษะ มีรัดเกล้า สวมสร้อยสังวาล รัดแขน กำไลมือ กำไลเท้า ใส่ต้มหู

เครื่องแต่งกาย : นุ่งผ้าถุงยาวแบบต่ำที่ระดับใต้ สะดือ มีผ้าคาดทิ้งชายยาวปล่อยชายพกห้อยออกมาที่ด้านหน้าเป็นแฉกไม่สวมเสื่อ มีสไบแพรบางสำหรับรัดอกให้กระชับขณะทำงาน

**ลักษณะการแต่งกายของผู้ชาย**

ผม : ไว้ผมทรงสงู สวมเครื่องประดับศีรษะ

เครื่องประดับ : สวมกรองคอ สร้อยสังวาล กำไลมือและกำไลเท้า

เครื่องแต่งกาย : นุ่งผ้าสองชาย จับจีบลงมาเกือบถึงข้อเท้า ด้านหน้าซ้อนผ้าหลายชั้นรัดชายออกเป็นปลีทางด้านข้างคล้ายชายไหวชายแครง มีผ้าข้าวม้าเคียนเอว หรือพาดบ่า อากาศหนาวจะสวมเสือแขนยาว

2.จงอภิปรายถึงความสอดคล้องระหว่างศาสนากับการท่องเที่ยว ว่าทั้งสองสิ่งนี้มีความเกี่ยวเนื่องกันอย่างไร พร้อมทั้งยกตัวอย่างและอภิปรายถึงผลที่เป็นรูปธรรมหรือนามธรรมของศาสนาที่เกิดขึ้นกับการท่องเที่ยว

**ตอบ** การท่องเที่ยวไปยังแหล่งท่องเที่ยวที่มีความสำคัญทางศาสนา เพื่อชื่นชมและเพลิดเพลินในสถานที่ท่องเที่ยว ได้ความรู้มีความเข้าใจต่อประวัติเรื่องราวความสำคัญทางศาสนาผู้คนหลั่งไหลเข้ามาตามสถานที่ทางศาสนานั้น ๆ เมื่อมีคนเข้ามายังสถานที่ท่องเที่ยวก็จะทำให้เกิดการจ้างงานเพิ่มขึ้นตามความต้องการในการอำนวยความสะดวกให้แก่นักท่องเที่ยว จะทำให้เกิดการสร้างรายได้ให้คนในพื้นที่ มีการขยายการลงทุนด้านต่าง ๆมากขึ้น หากมีนักท่องเที่ยวต่างชาติก็จะมีการแลกเปลี่ยนเงินตราต่างประเทศ ตัวอย่าง มีการเสริมสร้างการเรียนรู้ของวัดกับชุมชนให้คนในชุมชนเป็นมัคคุเทศก์ ให้กับชาวต่างชาติหรือผู้มาหาความรู้ที่มาเข้าท่องเที่ยว แล้วนำเงินที่ได้จากการเป็นมัคคุเทศก์มาบำรุงวัดหรือชุมชน